fi fi fi fi en fi fr fi tr fi fi fi ru fi fi fi fi fi fr hbs_lat fi nb fi fi et fi fi pl fi fi en fi en fi fi sv fi en fi fi es es fi fi fi fi fi fi fi fi fi fi fi fi fi fi fi fi en fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi en fi fi et fi fi
JSM jatkui kahdella kierroksella – EtVaSilla synkkä viikonloppu – Etelä-Vantaan Shakki ry – EtVaS
JSM-kausi 2019-20 jatkui kahdella liigakierroksella ja useilla otteluilla kaikissa divisioonissa. Lauantaina 19.10. EtVaS kohtasi Jyväskylässä JyS:in, joka osoittautui selkeästi vahvemmaksi maalein 0-4. Lauantain muissa liigaotteluissa MatSK jyräsi KymS:in 7-0, SalSK vei pisteet MatSK 2:lta maalein 4-0, TuTS voitti HSK:n vierasottelussa 3-2, TammerSH voitti kotonaan Aatoksen 4-2, ja SK Ninja taipui ehkä hieman yllättäen VammSK:n käsittelyssä 1-4.
Sunnuntain kierroksella EtVaS sai Shakkiareenalla vastaan TammerSH:n, joka osoittautui vahvemmaksi tuloksella 1-4. Muissa otteluissa TuTS ja MatSK 2 tasasivat hieman yllättäen pisteet 2-2, KymS hävisi puhtaasti SK Ninjalle 0-5, SalSK voitti HSK:n 6-0, Aatos hävisi JyS:lle 0-2, ja MatSK voitti VammSK:n vieraskentällä 5-2.
Neljän kierroksen jälkeen liigan kärjessä puhtaalla pelillä MatSK, jonka perässä neljä joukkuetta kahden pisteen päässä.
Jyväskylän reissulta tuomisina lauantaina oli ainoastaan neljä tasapeliä, kun kotijoukkue vei selvän 4-0 voiton. Yksi kierroksen mielenkiintoisista peleistä oli Galchenko-Sepp (½-½).
EtVaS – TammerSH   1-4
Sunnuntaina Shakkiareenalla kohdattiin Tammersh, joka osoittautui selkeästi vahvemmaksi maalein 1-4. EtVaSin ainoasta pisteestä vastasi Matti Tommiska joka voitti nuoren Elias Keson vauhdikkaan pelin päätteeksi.
1. divisioona, lohko 2
EtVaS II – KäpSK   2-3
Lauantain kotiottelu KäpSK:iä vastaan eteni pitkään tasaisissa tunnelmissa, mutta lopulta vierasjoukkue oli parempi yhden maalin erolla. EtVaSin pisteistä vastasivat Jere Lindholm ja Sami Hallenberg. Pelissä Holopainen – Lindholm (0-1) musta pääsi esittelemään tehokasta loppupelitekniikkaa koko pisteen arvoisesti. Pelissä Vyskubov – Tiihonen (½-½) nähtiin varsin omalaatuinen Najdorf jossa valkea onnistui pelastautumaan tasapeliin loppupelissä joka näytti ajoittain valkealle voittavalta.
2. divisioona, lohko 2
EtVaS III – LauttSSK   0-4
Myös kolmosjoukkueen kotiottelu lauantaina sujui mollivoittoisesti, kun vierailija LauttSSK vei pisteet puhtaasti maalein 0-4. Sakari Mikkola oli ainoa kotijoukkueen pelaajista joka onnistui nappaamaan puolikkaan pisteen vahvoilta vastustajilta.
2. divisioona, lohko 3
LoimSK – EtVaS IV   3-0
Nelosjoukkueen reissupeli Loimaalle ei tuonut paljon ilon aiheita, kun kotijoukkue voitti puhtaasti 3-0. EtVaSin joukkueesta tasapeliin ylsivät Taneli Lallukka ja Mikael Karppinen.
EtVaS IV – TammerSH III   2-0
Nelosjoukkue lähti uuteen yritykseen sunnuntaina, kun Halsuantien kotiluolaan vieraaksi saapui TammerSH III. Tällä kertaa EtVaS oli parempi maalein 2-0, kun Juha Patosalmi ja Daniel Buselli voittivat pelinsä. Pelissä Karttinen – Patosalmi (0-1) nähtiin varsin vauhdikasta hyökkäyspeliä. Pelissä Pölkki-Kivistö (½-½) sovittiin tasapelistä asemassa jossa valkealla oli vielä mahdollisuuksia jatkaa voiton tavoittelua ilman riskiä.
3. divisioona, lohko 3
EtVaS V – KäpSK II   1-4
EtVaSin nuorisojoukkue pääsi vihdoin vauhtiin, kun kotiottelussa vastaan asettui KäpSK II. Käpyläläisten kokemus oli vielä tällä kertaa nuoruuden intoa vahvempi, ja vieraat veivät voiton maalein 1-4. EtVaSin ainoan voiton toi hienolla pelillä Pessi Heino.
JSM-kausi jatkuu useilla otteluilla marraskuun loppupuolella.
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Edellinen artikkeliEdellinen EtVaSin junioreille menestystä Nappulakisoissa!
Seuraava artikkeliSeuraava Koululaisten Suomen mestaruudet ratkaistu – EtVaSin pelaajat myös vahvasti mukana
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: